ନୂଆଦିଲ୍ଲୀ, ୨୪।୧୧(ପି.ଟି.)- ପୁରୁଷ ସିଙ୍ଗଲ୍ସ ବର୍ଗରେ ବିଶ୍ୱ ୬ଷ୍ଠ ର଼୍ୟାଙ୍କଧାରୀ ଖେଳା\nମହାରାଷ୍ଟ୍ର ଓପନ୍ରେ ଖେଳିବେ ସିଲିକ୍\t November 24th, 00:00 AM November 24th, 00:00 AM\nନୂଆଦିଲ୍ଲୀ, ୨୪।୧୧(ପି.ଟି.)- ପୁରୁଷ ସିଙ୍ଗଲ୍ସ ବର୍ଗରେ ବିଶ୍ୱ ୬ଷ୍ଠ ର଼୍ୟାଙ୍କଧାରୀ ଖେଳାଳି ମାରିନ ସିଲିକ୍ ଆସନ୍ତା ଜାନୁୟାରୀ ୧ ତାରିଖରୁ ପୁଣେଠାରେ ହେବାକୁ ଥିବା ଏଟିପି ମହାରାଷ୍ଟ୍ର ଓପନ୍ରେ ଖେଳିବେ। ତାଙ୍କ ସହ ଟୁର୍ନାମେଣ୍ଟର ପ୍ରଥମ ସଂସ୍କରଣରେ ଟପ୍ ୫୦ ର଼୍ୟାଙ୍କିଙ୍ଗ୍ରେ ଥିବା ୪ ଜଣ ଖେଳାଳି ଅଂଶଗ୍ରହଣ କରିବେ ବୋଲି ସୂଚନା ମିଳିଛି। ଏହି ତାଲିକାରେ କ୍ରୋଏସିଆର ସିଲିକଙ୍କ ବ୍ୟତୀତ ୧୪ତମ ର଼୍ୟାଙ୍କ ଦକ୍ଷିଣ ଆଫ୍ରିକାର ଆଣ୍ଡରସନ, ୨୦ତମ ର଼୍ୟାଙ୍କଧାରୀ ସ୍ପେନର ରବର୍ଟ ବାଟିଷ୍ଟା ଅଗୁତ ଓ ୪୨ତମ ର଼୍ୟାଙ୍କରେ ଥିବା ନେଦରଲାଣ୍ଡର ରବିନ ହାସେ ରହିଛନ୍ତି। ଏହି ଟୁର୍ନାମେଣ୍ଟ ଗତ ୨୧ ବର୍ଷ ହେଲା ମାଡ୍ରାସଠାରେ ଖେଳାଯାଉଥିଲା। ବର୍ତ୍ତମାନ ଏହାର ଭେନ୍ୟୁ ପୁଣେକୁ ସ୍ଥାନାନ୍ତର ହୋଇଛି। ଗତବର୍ଷ ମାଡ୍ରାସଠାରେ ଖେଳାଯାଇଥିବା ପ୍ରତିଯୋଗିତାରେ ୨୦୧୪ ୟୁଏସ୍ ଓପନ୍ ଚାମ୍ପିୟନ୍ ସିଲିକ ପ୍ରଥମ ରାଉଣ୍ଡରୁ ବିଦାୟ ନେଇଥିଲେ। ଏହାସତ୍ତ୍ୱେ ସେ ମହାରାଷ୍ଟ୍ର ଓପନ୍ରେ ଫେଭରାଇଟ ଖେଳାଳି ଭାବେ ଅଭିଯାନ ଆରମ୍ଭ କରିବେ। ପୂର୍ବରୁ ୨୦୦୯ ଓ ୨୦୧୦ ସଂସ୍କରଣରେ ଟାଇଟଲ ଅର୍ଜନ କରିଥିବା କ୍ରୋଏସିଆର ଖେଳାଳି ଏଥର ୩ୟ ଥର ଚାମ୍ପିୟନ୍ ହେବା ଆଶାରେ କୋର୍ଟକୁ ଓହ୍ଲାଇବେ। ଟୁର୍ନାମେଣ୍ଟର ପ୍ରଥମ ସଂସ୍କରଣରେ ଅଂଶଗ୍ରହଣ କରୁଥିବା ଖେଳାଳିଙ୍କ ତାଲିକା ଖୁବ ଲମ୍ବା ଥିବା ପ୍ରକାଶ କରିଛନ୍ତି ନିର୍ଦ୍ଦେଶକ ପ୍ରଶାନ୍ତ ସୁତାର। ଆୟୋଜକ ମହାରାଷ୍ଟ୍ର ଷ୍ଟେଟ ଲନ୍ ଟେନିସ୍ ଆସୋସିଏଶନ୍ (ଏମ୍ଏସ୍ଏଲ୍ଟିଏ) ସମ୍ପାଦକ ସୁନ୍ଦର ଆୟାର ଓ୍ବାଇଲ୍ଡକାର୍ଡ ସମ୍ପର୍କରେ ନିକଟ ଭବିଷ୍ୟତରେ ନିଷ୍ପତ୍ତି ନିଆଯିବ ବୋଲି କହିଛନ୍ତି।
